Síðastliðinn föstudag voru sparkvellir í háskólaþorpunum á Bifröst og Hvanneyri vígðir við hátíðlega athöfn . Ávörp fluttu Páll Brynjarsson sveitarstjóri og Jón Gunnlaugsson stjórnarmaður í KSÍ . Börn úr ungmennafélögum klipptu síðan á borða á táknrænan hátt . Vígsluleikir fóru fram á milli foreldra og barna í tilefni dagsins og var hart barist . Það var Borgarverk ehf sem sá um byggingu sparkvallarins á Bifröst og hljóðaði verksamningur upp á 22 milljónir kr . Á Hvanneyri var það verktakinn Krákur ehf á Blönduósi sem sá um bygginguna og hljóðaði verksamningur upp á 21,5 milljón . “ Þegar er farið að nota vellina og er tilkoma þeirra góð viðbót við afþreyingarmöguleika íbúa háskólaþorpanna . Um miðjan ágúst verður svo gervigras lagt á fjórða sparkvöllinn í sveitarfélaginu , en hann er í Laugargerði . Þar er það Vélverk ehf. sem er verktaki við að ljúka uppsetningu vallarins . Völlurinn í Laugargerði er samstarfsverkefni Borgarbyggðar og Eyja - og Miklaholtshrepps . Vígsla vallarins í Laugargerði fer fram í haust . Þegar hann bætist við verða sparkvellir í sveitarfélaginu orðnir fjórir talsins , ” segir Indriði Jósafatsson , íþrótta - og æskulýðsfulltrúi í Borgarbyggð .